Document ID: 31998R1130

KOMISSION ASETUS (EY) N:o 1130/98,
annettu 29 päivänä toukokuuta 1998,
asetuksista (ETY) N:o 1589/87, (ETY) N:o 429/90, (ETY) N:o 1158/91, (ETY) N:o 3398/91 ja (EY) N:o 2571/97 poikkeamisesta elokuun 1998 tarjouskilpailujen tarjousten esittämiselle vahvistetun määräajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (EY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 6 artiklan 6 kohdan, 7 artiklan 5 kohdan, 7 a artiklan 1 kohdan ensimmäisen alakohdan ja 3 kohdan sekä 12 artiklan 3 kohdan,
sekä katsoo, että
interventioelinten tarjouskilpailun perusteella tekemistä voiostoista 5 päivänä kesäkuuta 1987 annetussa komission asetuksessa (ETY) N:o 1589/87 (3), sellaisena kuin se on viimeksi muutettuna asetuksella (EY) N:o 455/95 (4), yhteisössä suoraan kulutukseen tarkoitetulle voiöljylle tarjouskilpailulla myönnettävästä tuesta 20 päivänä helmikuuta 1990 annetussa asetuksessa (ETY) N:o 429/90 (5), sellaisena kuin se on viimeksi muutettuna asetuksella (EY) N:o 417/98 (6), interventioelinten tarjouskilpailun perusteella tekemistä rasvattoman maitojauheen ostoista 3 päivänä toukokuuta 1991 annetussa asetuksessa (ETY) N:o 1158/91 (7), sellaisena kuin se on viimeksi muutettuna asetuksella (EY) N:o 569/96 (8), rehuseosten valmistukseen tarkoitetun rasvattoman maitojauheen myynnistä tarjouskilpailun perusteella 20 päivänä marraskuuta 1991 annetussa asetuksessa (ETY) N:o 3398/91 (9), sellaisen kuin se on viimeksi muutettuna asetuksella (EY) N:o 2080/96 (10), ja voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta 15 päivänä joulukuuta 1997 annetussa asetuksessa (EY) N:o 2571/97 (11) määritellään eri järjestelmien tarjouskilpailumenettelyihin liittyvät yksityiskohtaiset säännöt; koska taloudellinen toiminta hiljenee elokuussa 1998, käytännön syistä vaikuttaa aiheelliselta muuttaa mainittujen asetusten mukaista tarjousten esittämisen määräaikaa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1589/87 2 artiklan ensimmäisestä virkkeestä, asetuksen (ETY) N:o 429/90 3 artiklan 2 kohdasta, asetuksen (ETY) N:o 1158/91 2 artiklan ensimmäisestä virkkeestä, asetuksen (ETY) N:o 3398/91 4 artiklan 3 kohdan ensimmäisestä virkkeestä ja asetuksen (EY) N:o 2571/97 14 artiklan 2 kohdan ensimmäisestä virkkeestä poiketen tarjousten esittämisen määräaika päättyy elokuun 1998 osalta kuukauden neljäntenä tiistaina kello 12.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 1998.

Labels: 3
17